
PIEŅEMTIE TEKSTI

Nolīgums starp ES un Šveici: finanšu konta informācijas automātiska apmaiņa nolūkā uzlabot nodokļu saistību izpildi starptautiskā līmenī. Grozījumu Protokols

[bookmark: Sujet][bookmark: References]Eiropas Parlamenta 2025. gada 13. novembra normatīvā rezolūcija par priekšlikumu Padomes lēmumam par to, lai Savienības vārdā noslēgtu grozījumu protokolu Nolīgumam starp Eiropas Savienību un Šveices Konfederāciju par finanšu konta informācijas automātisku apmaiņu nolūkā uzlabot nodokļu saistību izpildi starptautiskā līmenī (COM(2025)0376 – C10-0199/2025 –  2025/0199(NLE))
(Apspriešanās)
Eiropas Parlaments,
–	ņemot vērā priekšlikumu Padomes lēmumam (COM(2025)0376),
–	ņemot vērā grozījumu protokola projektu Nolīgumam starp Eiropas Savienību un Šveices Konfederāciju par finanšu konta informācijas automātisku apmaiņu nolūkā uzlabot nodokļu saistību izpildi starptautiskā līmenī (COM(2025)0376),
–	ņemot vērā Līguma par Eiropas Savienības darbību 113. pantu, 115. pantu, 218. panta 6. punkta otrās daļas b) apakšpunktu un 218. panta 8. punkta otro daļu, saskaņā ar kuriem Padome ar to ir apspriedusies (C10‑0199/2025),
–	ņemot vērā Reglamenta 84. pantu un 117. panta 8. punktu,
–	ņemot vērā Ekonomikas un monetārās komitejas ziņojumu (A10-0202/2025),
1.	apstiprina nolīguma grozījumu protokola noslēgšanu;
2.	uzdod priekšsēdētājai Parlamenta nostāju nosūtīt Padomei un Komisijai, dalībvalstu valdībām un parlamentiem, kā arī Šveices Konfederācijas valdībai un parlamentam.

